**Նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԱՆՇԱՐԺ ԳՈՒՅՔԻ ՀԱՐԿՈՎ ՀԱՐԿՄԱՆ ՆՊԱՏԱԿՈՎ ԱՆՇԱՐԺ ԳՈՒՅՔԻ ՇՈՒԿԱՅԱԿԱՆ ԱՐԺԵՔԻՆ ՄՈՏԱՐԿՎԱԾ ԿԱԴԱՍՏՐԱՅԻՆ ԳՆԱՀԱՏՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

1. «Անշարժ գույքի հարկով հարկման նպատակով անշարժ գույքի շուկայական արժեքին մոտարկված կադաստրային գնահատման կարգը սահմանելու մասին» 2019 թվականի նոյեմ­­բերի 19-ի ՀՕ-225-Ն օրենքի (այսուհետ՝ Օրենք) 4-րդ հոդվածի 2-րդ մասի 7-րդ կետի աղյու­սա­կից հետո լրացնել հետևյալ բովանդակությամբ նոր պար­բե­րու­թյուն.

«Սույն կետով սահմանված՝ ավարտվածության աստիճանը բնութագրող գործակիցը չի կիրառ­­վում Երևան քաղաքի վարչական սահմաններում կառուցվող այն անհատական բնակելի տների նկատմամբ, որոնց շինարարության թույլտվության ժամկետն ավարտ­­վել կամ երկա­րաձգ­վել է: Սույն պարբերությամբ սահմանված դեպքերում ավարտվածության աստիճանը բնու­թագրող գոր­ծա­­կիցը սահմանվում է 1.0:»:

1. Օրենքի 5-րդ հոդվածի 2-րդ մասի 2-րդ կետի աղյու­սա­կից հետո լրացնել հետևյալ բովանդակությամբ նոր պար­բե­րու­թյուն.

«Սույն կետով սահմանված՝ ավարտվածության աստիճանը բնութագրող գործակիցը չի կիրառ­­­վում այն բազմաբնակարան բնակելի շենքերի բացառությամբ Կառավարության սահմա­նած ցանկում ընդգրկված՝ սահմանամերձ համայնքներում կառուց­­վող բազմաբնակարան բնա­կելի շենքերի նկատմամբ, որոնց շինարա­րու­թյան թույլտվության ժամկետն ավարտ­­վել կամ երկարաձգվել է: Սույն պարբերությամբ սահմանված դեպքերում ավարտվա­ծության աստիճանը բնութագրող գոր­ծա­­կիցը սահմանվում է 1.0:»:

1. Սույն օրենքն ուժի մեջ է մտնում 2023 թվականի հունվարի 1-ից և կիրառ­վում է նաև այն շինությունների մասով, որոնց շինարարության թույլտվության ժամկետը 2023 թվա­կանի հունվարի 1-ի դրությամբ ավարտվել է և չի երկարաձգվել, ինչպես նաև այն շինու­թյուն­ների մասով, որոնց շինարարության թույլտվության ժամկետը ավարտվել է 2023 թվա­կանի հունվարի 1-ի դրությամբ և երկարաձգվել է սույն օրենքն ուժի մեջ մտնելուց հետո: Սույն օրենքը չի կիրառ­վում այն շինությունների մասով, որոնց շինարարու­թյան թույլտվության ժամկետն ավարտվել և երկարա­ձգվել է մինչև սույն օրենքի ուժի մեջ մտնելը՝ մինչև սույն օրենքի ուժի մեջ մտնել երկա­րա­ձգված՝ շինարարության թույլտվության երկարաձգ­ված ժամկետում: